CELEX: 62020TN0131
Language: mt
Date: 2020-02-27 00:00:00
Title: Kawża T-131/20: Rikors ippreżentat fis-27 ta’ Frar 2020 – IR vs Il-Kummissjoni

11.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/45
            
         
      Rikors ippreżentat fis-27 ta’ Frar 2020 – IR vs Il-Kummissjoni
      (Kawża T-131/20)
      (2020/C 161/57)
      Lingwa tal-kawża: l-Ingliż
      
         Partijiet
      
      
         Rikorrent: IR (rappreżentanti: S. Pappas u A. Pappas, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tad-Direttur Ġenerali għall-Impjiegi, Affarijiet Soċjali u Inklużjoni inkluża fil-posta elettronika tat-2 ta’ Lulju 2019 tal-korrispondent tan-negozju għar-riżorsi umani kompetenti li permezz tagħha t-talba taċ-Ċentru Ewropew għall-Iżvilupp ta’ Taħriġ Professjonali (Cedefop) għat-tielet tiġdid tal-kollokament tar-rikorrent kienet miċħuda;
               
            
                  —
               
               
                  tannulla d-deċiżjoni tat-23 ta’ Jannar 2020 tal-Awtorità tal-Ħatra li tiċħad l-ilment sottomess mir-rikorrent taħt l-Artikolu 90(2) tar-Regolamenti tal-Persunal;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq l-allegazzjoni ta’ rregolarità tal-proċedura prekontenzjuża, li ma wasslitx għal reviżjoni xierqa mill-Awtorità tal-Ħatra tad-deċiżjoni kkontestata tat-2 ta’ Lulju 2019.
               
            
                  2.
               
               
                  It-tieni motiv, ibbażat fuq l-allegazzjoni ta’ ksur essenzjali u proċedurali tal-Artikolu 38 tar-Regolamenti tal-Persunal.
               
            
                  3.
               
               
                  It-tielet motiv, ibbażat fuq l-allegazzjoni ta’ ksur tal-prinċipju ġenerali tad-dmir ta’ diliġenza, bħala parti mid-dritt għal amministazzjoni tajba fir-rigward tan-nuqqas ta’ kunsiderazzjoni tal-punti fattwali kollha tal-każ u tan-nuqqas ta’ motivazzjoni.
               
            
                  4.
               
               
                  Ir-raba’ motiv, ibbażat fuq l-allegazzjoni ta’ ksur tad-dritt għall-protezzjoni tal-familja stabbilit fl-Artikolu 33 tal-Karta tad-Drittijiet Fundamentali tal-Unjoni Ewropea.